[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 9.12.2008

KOM(2008)848 endelig

2005/0236 (COD)

MEDDELELSE FRA KOMMISSIONEN TIL EUROPA-PARLAMENTET i henhold til EF-traktatens artikel 251, stk. 2, andet afsnit, vedrørende

Rådets fælles holdning med henblik på vedtagelse af Europa-Parlamentets og Rådets direktiv om opfyldelse af kravene til flagstater

(EØS-relevant tekst)

2005/0236 (COD)

MEDDELELSE FRA KOMMISSIONEN TIL EUROPA-PARLAMENTET i henhold til EF-traktatens artikel 251, stk. 2, andet afsnit, vedrørende

Rådets fælles holdning med henblik på vedtagelse af Europa-Parlamentets og Rådets direktiv om opfyldelse af kravene til flagstater

(EØS-relevant tekst)

1. SAGSFORLØB

Forslag sendt til Europa-Parlamentet og Rådet (dokument KOM(2005) 586 endelig – 2005/0236COD): | 17.2.2006 |

Udtalelse afgivet af Det Europæiske Økonomiske og Sociale Udvalg: | 13.9.2006 |

Udtalelse afgivet af Regionsudvalget | 15.6.2006 |

Udtalelse afgivet under Europa-Parlamentets førstebehandling: | 29.3.2007 |

Fælles holdning vedtaget: | 9.12.2008 |

2. FORMÅLET MED KOMMISSIONENS FORSLAG

I betragtning af de store forskelle, der eksisterer, også i EU, med hensyn til, om flagstaterne overholder deres internationale forpligtelser, når det gælder søfartssikkerhed og forebyggelse af forurening forårsaget af skibe, er formålet med forslaget at sikre, at medlemsstaterne effektivt og konsekvent opfylder deres forpligtelser.

3. BEMÆRKNINGER TIL DEN FÆLLES HOLDNING

Kommissionen bemærker, at Rådet efter principielt at have modsat sig forslaget på sit møde i april 2008 fandt det nødvendigt at fjerne nogle vigtige bestemmelser fra den dispositive del, herunder bestemmelserne om ratificering af internationale konventioner og obligatorisk anvendelse i EU af Den Internationale Søfartsorganisations flagstatskode (IMO).

Selv om den tekst, som Rådet kunne erklære sig enig i, således er mindre ambitiøs end foreslået af Kommissionen, fastslår denne, at der i den fælles holdning stadig påhviler medlemsstaterne følgende forpligtelser:

- at de, før de giver et skib ret til at føre deres flag, sikrer, at skibet overholder de internationale regler

- at de sørger for, at skibe, der fører deres flag, og som er tilbageholdt i forbindelse med en havnestatskontrol, bringes i overensstemmelse med de relevante IMO-konventioner

- at de, indtil IMO-auditordningen bliver obligatorisk, underkaster deres søfartsadministrationer en sådan audit og offentliggør resultaterne

- at de indfører et kvalitetsstyringssystem for deres søfartsadministrationer, som er certificeret i overensstemmelse med internationale standarder

- at de for de medlemsstater, der er nævnt på den sorte liste eller to år i træk på den grå liste, som offentliggøres i henhold til Paris-aftalememorandummet om havnestatskontrol, udarbejder en rapport til Kommissionen om årsagerne til deres manglende effektivitet.

Disse bindende bestemmelser vil kunne fremme kvalitetsforbedringer i de mindst effektive europæiske flagstater.

4. KONKLUSIONER

Kommissionen noterer, at medlemsstaterne ifølge den erklæring, som blev underskrevet af deres repræsentanter i Rådet, har givet bindende tilsagn om, a) at de vil ratificere de vigtigste internationale konventioner på søfartssikkerhedsområdet, b) at de vil anvende IMO-flagstatskoden og den dertil knyttede auditordning for søfartsadministrationerne, og c) at de vil tilskynde IMO til at gøre disse to instrumenter obligatoriske i hele verden.

Ud fra ovenstående betragtninger tilslutter Kommissionen sig derfor den fælles holdning, som Rådet enstemmigt vedtog, for den giver en merværdi, som skulle udmønte sig i en konkret forbedring af kvaliteten i de europæiske flagstater og i konkurrencevilkår i EU, som sikrer, at der ikke kan vælges flag efter, hvilken stat der har de mindst strenge krav.